সেদিন অনুষ্ঠানে যারা উপস্থিত ছিলেন এ কথাটি তাদের মনে আছে কিনা আমার জানা নেই কিন্তু আমার লেখায় বাড়তি কোন কথা নেই । পেরাছড়া ধর্ম্মপুর আর্য বনবিহারের সর্বপ্রথম অগ্রযাত্রা হয় শুধুমাত্র একটি কক্ষ নির্মান দ্বারা,সম্ভবত ১৯৯৩ সালের মধ্যভাগে। শ্রদ্ধেয় ভান্তের থাকার জন্য সে সময় জেলা পরিষদের অর্থায়নে তৎকালীন চেয়ারম্যান বাবু সমীরন দেওয়ান একটি পাকা কক্ষ নির্মান ব্যবস্থা করেন । একদিন বিকাল বেলা আমি ,চেয়ারম্যান সমীরণ বাবু এবং পরিষদের প্রধান নির্বাহী কর্মকর্তার দায়িত্বে থাকা জনাব কামাল উদ্দিন সাহেব তিন জনে শ্রদ্ধেয় ভান্তে সমীপে গেলাম । আমাদের ঐ কর্মকর্তা শ্রদ্ধেয় ভান্তেকে দেখেননি কিন্তু ওনার কথা তিনি শুনেছেন ,তাই ওনাকে ভান্তের সাথে পরিচয় করিয়ে দেয়া এবং ওনাকে ভান্তের উপদেশবানী শোনানোর ব্যবস্থা করা। ঐ কর্মকর্তা ভান্তের মুখোমুখি হতেই নিজের পরিচয় তুলে ধরলেন- নাম উল্লেখ করে বললেন আমি মুসলমান আপনার কথা শুনেছি,কিন্তু আপনাকে ¯^P‡ÿ দেখার সুযোগ হয়নি । ভান্তে ওনার উদ্দেশ্যে শুধুমাত্র একটি উদাহরণ দিলেন- বললেন আপনি গতকাল আম খেলেন,কলা খেলেন,পেঁেপ খেলেন,আর খেলেন ভাত মাছ ও অন্য তরিতরকারী ,সকালে প্রকৃতি কার্য সমাধা করে আসলেন । যখন আপনার প্রাকৃতিক কার্য সম্পন্ন করলেন অর্থাৎ মল ত্যাগের পর আপনার পক্ষে কি চিহ্নিত করা সম্ভব হয়েছে কোন্‌টি আমের মল,কোন্‌টি কলা ,পেঁপে বা ভাত তরকারীর ?আর ধরুন এক সাথে চার জন লোক মারা গেছে,তার মধ্যে একজন হিন্দু,একজন বৌদ্ধ,একজন মুসলমান আর একজন খ্রীষ্টান । তাদের কবর দেয়া হলো ,কয়েক বছর পর সেগুলো তুলে কঙ্কালগুলো উঠানো হলো,তখন কি চেনা সম্ভব কোনটি হিন্দু,বৌদ্ধ,খ্রীষ্টান বা মুসলমান ?উত্তরে কামাল সাহেব বললেন ভান্তে না । তাহলে আমি মুসলমান,হিন্দু,বৌদ্ধ,খ্রীষ্টান কেন?আমাদের মধ্যে জাতিভেদ আছে বলেই আমাদের মনে ধারন করছি হিংসাা দ্বেষ,লোভ,মোহ আর সে গুলো থাকার কারণেই আমাদের মধ্যে রয়েছে হানাহানি,মারামারি,জয়-পরাজয়,দখল আর উচ্ছেদের মানসিকতা । আমাদের মধ্যে যতই জাতি,ধর্ম,বর্ণ,গোত্র নিয়ে ভেদ থাকবে ততদিন আমাদের মনের মধ্যে আমিত্বভাব থাকবে,আর আমিত্বভাব থাকলেই সেখানে লোভ,দ্বেষ,হিংসা,মোহ,হানাহানি,মারামারি থাকবে । আমরা যদি জীবনটাকে এভাবে দেখি আমি মানুষ,তারাও মানুষ,আমার আনন্দ,বেদনা,সুখ,দুঃখ আছে । আমাকে আঘাত দিলে ব্যথা পাই,প্রিয়জনের বিয়োগে আমাকে মর্মাহত করে,আমার মতো অন্যজনের অবস্থাও তাইই হবে,তাহলে আমি অন্যকে কেন আঘাত করব,অন্যকে কেন হিংসা করব ?একটি মানুষের জীবন কতদিন ?পঞ্চাশ,ষাট,সত্তর,আশি,নব্বই বা একশত বছর ,এর পরে তো তাকে মরতেই হবে । মরার আগে সে অত্যন্ত ধনী ছিল,স্ত্রী পুত্র আত্মীয় ¯^Rb সবই আছে,আর সবাই ধনী,কোন কিছুরই অভাব বলতে নেই ,মরার পর সে ব্যক্তি কি তার ধন সম্পদ সাথে নিতে পেরেছে বা তার আত্মীয় ¯^R‡biv তার সাথে যেতে পেরেছে ?কামাল সাহেব উত্তরে না বলতেই শ্রদ্ধেয় ভান্তে বললেন অনর্থক আমরা এই আমার ,এই আমাদের করে নিজেদের কাছে নিজেরাই হেরে যাচ্ছি ,অথচ আমাদের কি করণীয় তা ভাবিনা । বুদ্ধ মতে কেউ কারোর আপন পর বলতে নেই । নিজের দেহ আপনার নয়,নিজের জন্ম,মৃত্যুও নিজের হাতে নেই তাহলে সেখানে এত কিছুর চিন্তাভাবনা কেন ?ক্ষণিকের সুখের মোহে আমরা ভবঘুরে জীবন চক্রে ঘূর্ণিপাকে ঘুরছি আর ইহ লীলা সাঙ্গ হলেই সব শেষ । তাই,ক্ষণস্থায়ী জীবনে সর্বদা কৃশলে রত থেকে ইহ জীবন সমাপ্ত করাই উত্তম মঙ্গল কাজ ।